Molekylærgenetikk viser at Asparagaceae er en naturlig gruppe, men gruppen er vanskelig å definere utfra morfologi. Mange av underfamiliene er derimot klart definert. Familien er utbredt over hele verden unntatt Arktis. I Norge finnes seks arter naturlig: kantkonvall, kranskonvall, kystblåstjerne, liljekonvall, maiblom og storkonvall. I tillegg er noen hagearter forvillet.